stanford-oval/wikipedia huggingface dataset:
טקס פרסי אוסקר ה-96
זוכים ומועמדויות

ב-23 בינואר 2024 הכריזו זאזי ביטס וג'ק קווייד על המועמדים לטקס.
| הסרט הטוב ביותר | הבימוי הטוב ביותר |
| --- | --- |
 אופנהיימר אזור העניין  אנטומיה של נפילה  מעשייה אמריקאית  ברבי  המאסטרו  חיים שלמים  מסכנים שכאלה  נשארים לחג  רוצחי פרח הירח:  כריסטופר נולאן (אופנהיימר) ז'וסטין טרייה (אנטומיה של נפילה)  ג'ונתן גלייזר (אזור העניין)  יורגוס לנתימוס (מסכנים שכאלה)  מרטין סקורסזה (רוצחי פרח הירח)
השחקן הטוב ביותר: השחקנית הטובה ביותר
 קיליאן מרפי (אופנהיימר) בראדלי קופר (המאסטרו)  קולמן דומינגו (אנ') (רסטין (אנ'))  פול ג'יאמטי (נשארים לחג)  ג'פרי רייט (מעשייה אמריקאית):  אמה סטון (מסכנים שכאלה) אנט בנינג (ניאד)  לילי גלדסטון (רוצחי פרח הירח)  סנדרה הולר (אנטומיה של נפילה)  קארי מאליגן (המאסטרו)
שחקן המשנה הטוב ביותר: שחקנית המשנה הטובה ביותר
 רוברט דאוני ג'וניור (אופנהיימר) סטרלינג קיי בראון (מעשייה אמריקאית)  רוברט דה נירו (רוצחי פרח הירח)  ראיין גוסלינג (ברבי)  מארק ראפלו (מסכנים שכאלה):  דאווין ג'וי רנדולף (נשארים לחג) אמילי בלאנט (אופנהיימר)  דניאל ברוקס (הצבע ארגמן)  אמריקה פררה (ברבי)  ג'ודי פוסטר (ניאד)
התסריט המקורי הטוב ביותר: התסריט המעובד הטוב ביותר
 אנטומיה של נפילה נשארים לחג  המאסטרו  הצצה ליחסים  חיים שלמים:  מעשייה אמריקאית ברבי  אופנהיימר  מסכנים שכאלה  אזור העניין
הסרט המונפש הטוב ביותר: הסרט הבין-לאומי הטוב ביותר
 הילד והאנפה ספיידרמן: ברחבי ממדי העכביש  אלמנטלי  נימונה  חלום של רובוט:  אזור העניין (בריטניה בריטניה) קפיטאנו (איטליה איטליה)  ימים מושלמים (יפן יפן)  אחוות השלג (ספרד ספרד)  חדר המורים (גרמניה גרמניה)
המוזיקה המקורית הטובה ביותר: השיר המקורי הטוב ביותר
 אופנהיימר מעשייה אמריקאית  אינדיאנה ג'ונס וחוגת הגורל  רוצחי פרח הירח  מסכנים שכאלה:  "What Was I Made For?" מתוך ברבי (לחן ומילים מאת בילי אייליש ופיניאס או'קונל) "The Fire Inside" מתוך חריף אש (לחן ומילים מאת דיאן וורן)  "I'm Just Ken" מתוך ברבי (לחן ומילים מאת מארק רונסון ואנדרו וויאט)  "It Never Went Away" מתוך ג'ון בטיסט: סימפוניה אמריקאית (לחן ומילים מאת ג'ון באטיסט ודן וילסון)  "Wahzhazhe (A Song for My People)" מתוך רוצחי פרח הירח (לחן ומילים מאת סקוט ג'ורג')
עיצוב ההפקה הטוב ביותר: הצילום הטוב ביותר
 מסכנים שכאלה ברבי  רוצחי פרח הירח  נפוליאון  אופנהיימר:  אופנהיימר הרוזן  רוצחי פרח הירח  המאסטרו  מסכנים שכאלה
האיפור ועיצוב השיער הטובים ביותר: עיצוב התלבושות הטוב ביותר
 מסכנים שכאלה גולדה  המאסטרו  אופנהיימר  אחוות השלג:  מסכנים שכאלה ברבי  רוצחי פרח הירח  נפוליאון  אופנהיימר
העריכה הטובה ביותר: האפקטים הטובים ביותר
 אופנהיימר אנטומיה של נפילה  נשארים לחג  רוצחי פרח הירח  מסכנים שכאלה:  גודזילה מינוס אחד היוצר  שומרי הגלקסיה: חלק 3  משימה בלתי אפשרית: נקמת מוות – חלק ראשון  נפוליאון
הסרט התיעודי הטוב ביותר: הסרט התיעודי הקצר הטוב ביותר
 20 ימים במריופול בובי ויין: הנשיא של כולם  הזיכרון הנצחי  Four Daughters  לגבור על הנמר:  The Last Repair Shop  The ABCs of Book Banning  The Barber of Little Rock  Island in Between  Nǎi Nai & Wài Pó
הסרט הקצר הטוב ביותר: הסרט המונפש הקצר הטוב ביותר
 הסיפור המופלא של הנרי שוגר The After  Invincible  Knight of Fortune  Red, White and Blue:  War Is Over! Inspired by the Music of John & Yoko מכתב לחזיר  Ninety-Five Senses  Our Uniform  Pachyderme
הסאונד הטוב ביותר: 
 אזור העניין אופנהיימר  היוצר  המאסטרו  משימה בלתי אפשרית: נקמת מוות – חלק ראשון:
שיאני מועמדויות

| # | סרט |
| --- | --- |
13: אופנהיימר
11: מסכנים שכאלה
10: רוצחי פרח הירח
8: ברבי
7: המאסטרו
5: בדייה אמריקנית
5: אנטומיה של נפילה
5: נשארים לחג
5: אזור העניין
3: נפוליאון
2: חיים שלמים
2: ניאד
2: אחוות השלג
2: היוצר
2: משימה בלתי אפשרית: נקמת מוות – חלק ראשון
שבחים לטקס

| פרס | תאריך | קטגוריה | מועמד/ים | תוצאה | מקור |
| --- | --- | --- | --- | --- | --- |
| פרס אמי אמנותי לבידור בפריים טיים | 7-8 בספטמבר 2024 | ספיישל המגוון הטוב ביותר (שידור חי) | "טקס פרסי אוסקר ה-96" | זכייה |  |
| פרס אמי אמנותי לבידור בפריים טיים | 7-8 בספטמבר 2024 | עיצוב ההפקה הטוב ביותר לספיישל מגוון | מיסטי באקלי, אלנה בילינגסלי, ג'ון צויקר ומרגו לאפרסל | זכייה |  |
| פרס אמי אמנותי לבידור בפריים טיים | 7-8 בספטמבר 2024 | הכוריאוגרפיה הטובה ביותר לתוכנית מגוון או מציאות | "I'm Just Ken" /‏ "In Memoriam" – מנדי מור | מועמדות |  |
| פרס אמי אמנותי לבידור בפריים טיים | 7-8 בספטמבר 2024 | הבימוי הטוב ביותר בספיישל מגוון | האמיש המילטון | זכייה |  |
| פרס אמי אמנותי לבידור בפריים טיים | 7-8 בספטמבר 2024 | הניהול המוזיקלי הטוב ביותר | ריקי מינור | זכייה |  |
| פרס אמי אמנותי לבידור בפריים טיים | 7-8 בספטמבר 2024 | מיקס הסאונד הטוב ביותר לסדרת או ספיישל מגוון | פול סנדווייס, טומי ויקארי, ביף דאוס, פבלו מונגווייה, כריסטיאן פדרגון, פטריק בלצל, מייקל פארקר, כריסטיאן שרדר, ג'ון פרז, טום פסה וסטיב ג'נוויק | מועמדות |  |
| פרס אמי לבידור בפריים טיים | 15 בספטמבר 2024 | התסריט הטוב ביותר בספיישל מגוון | ג'יימי אברהמס, רורי אלבניז, אמבריה אלן, טוני ברביירי, ג'ונתן ביינס, ג'ואל בוקאי, בריאן קוק, בלייר ארסקין, דווין פילד, גארי גרינברג, ג'וש הלווויי, אריק אימרמן, ג'סי ג'ויס, ג'ימי קימל, קרול לייפר, ג'ון מקס, מיץ' מרצ'נד, גרגורי מרטין, ג'סי מקלארן, מולי מקנרני, קיטון פאטי, דני ריקר, לואיס וירטל וטרוי ווקר | מועמדות |  |
הערות שוליים

↑  Spencer, Katie (14 במרץ 2023). "Oscars 2023: Academy President says new diversity rules next year wouldn't change a single film in contention – even historically". Sky News. נבדק ב-14 במרץ 2023. {{cite web}}:  (עזרה)
↑  Rose, Lacey (2023-11-15). "Oscars: Jimmy Kimmel Back as 2024 Host". The Hollywood Reporter (באנגלית אמריקאית). נבדק ב-2023-11-15.
1 2 3  "Representation and Inclusion Standards". Oscars.org. באוגוסט 2022. נבדק ב-15 בפברואר 2023. {{cite web}}:  (עזרה)
1 2  Wilkinson, Alissa (9 בספטמבר 2020). "The Oscars' new rules for Best Picture nominees, explained". Vox. נבדק ב-15 בפברואר 2023. {{cite web}}:  (עזרה)
↑  Hilary Lewis,Kimberly Nordyke, Hilary Lewis, Kimberly Nordyke, Oscars: Full List of Nominations, The Hollywood Reporter, ‏2024-01-23 (באנגלית אמריקאית)
↑  Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית)
↑  Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)
| פרס אוסקר |
| --- | --- | --- |
| פרסים כלליים | הסרט הטוב ביותר • הסרט הבינלאומי הטוב ביותר • הסרט המונפש הטוב ביותר • הסרט הקצר הטוב ביותר • הסרט המונפש הקצר הטוב ביותר • הסרט התיעודי הטוב ביותר • הסרט התיעודי הקצר הטוב ביותר |  |
| פרסי משחק | השחקן הטוב ביותר • השחקנית הטובה ביותר • שחקן המשנה הטוב ביותר • שחקנית המשנה הטובה ביותר |  |
| פרסי בימוי וכתיבה | הבמאי הטוב ביותר • התסריט המקורי הטוב ביותר • התסריט המעובד הטוב ביותר |  |
| פרסים אחרים | הצילום הטוב ביותר • העריכה הטובה ביותר • עיצוב ההפקה הטוב ביותר • הפסקול המקורי הטוב ביותר • השיר המקורי הטוב ביותר • עיצוב התלבושות הטוב ביותר • האיפור ועיצוב השיער הטובים ביותר • עריכת הסאונד הטובה ביותר • מיקס הסאונד הטוב ביותר • האפקטים הטובים ביותר |  |
| פרסים מיוחדים | פרס לשם כבוד • פרס לזכר • פרס לפעילות הומניטרית • פרס להישגים מיוחדים |  |
| טקסים | 1927/28 • 1928/29 • 1929/30 • 1930/31 • 1931/32 • 1932/33 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 • 2024 |  |
| אחר | האקדמיה האמריקאית לקולנוע • תיאטרון דולבי • שיאים • זוכי אמי, גראמי, אוסקר וטוני • מועמדים ישראלים |  |
כריסטופר נולאן זכה בפרס האוסקר לבימוי הטוב ביותר
קיליאן מרפי זכה בפרס האוסקר בקטגוריית השחקן הטוב ביותר
אמה סטון זכתה בפרס האוסקר בקטגוריית השחקנית הטובה ביותר
רוברט דאוני ג'וניור זכה בפרס האוסקר בקטגוריית שחקן המשנה הטוב ביותר
דאווין ג'וי רנדולף זכתה בפרס האוסקר בקטגוריית שחקנית המשנה הטובה ביותר
בחום של תל אביב

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"בחום של תל אביב" הוא סינגל שהוקלט על ידי הזמרת הישראלית שרית חדד. השיר יצא לאור ביולי 2004, כסינגל השני מתוך אלבומה ה-12 חגיגה, על ידי חברת התקליטים אבי גואטה הפקות בע"מ.
השיר הגיע למקום הראשון במצעד של רשת ג', והראשון במצעד של גלגלצ.
רקע וכתיבה

השיר נכתב על ידי עברי לידר, הולחן על ידי הנרי והופק על ידי שי ראובני. השיר הוא שיר בסגנון הפופ, המשלב בתוכו גם את סגנון הדאנס-פופ, בדומה לשאר השירים שנכללו באותו האלבום, חגיגה.
השיר הפך לשיר ה-"תל אביבי" המושמע ביותר בעשור הראשון של המאה ה-21 עם 5,034 השמעות בסך הכל.
השיר נקרא בתחילה "פרחה במרצדס", אך השם שונה, אם כי השורה הכוללת את הביטוי נותרה מזוהה עם השיר. הפרחה הבליינית שתיאר אסי דיין בשנות ה-70 של המאה ה-20 ב"שיר הפרחה" קיבלה מספר מאפיינים של שנות ה-2000 כגון מכונית מרצדס עם מושבי עור, אך עדיין נותרה הבחורה קלת הדעת, המעוניינת בבילויים ובבחורים, ומתלוננת "הוי מה אתם רוצים, אנשים מסובכים".
וידאו קליפ

הווידאו קליפ המלא שצולם עבור השיר, פורסם לראשונה ביוטיוב ב-26 באוגוסט 2010. הקליפ הוא מעין הופעה שצולמה בקיסריה, אותה ביצעה שרית חדד כחלק ממסע הופעות שקיימה באותה התקופה. ההופעה יצאה בהמשך כקליפ הרשמי של השיר.
הקליפ גם מופיע באלבום חגיגה .
נכון ל-11 באוגוסט 2018, מונה הצפיות של הקליפ והאודיו שפורסמו עבור השיר, עומדים על כמיליון וחצי צפיות.
גרסתה של יומיקו צ'נג

בין שנת 2008 לשנת 2009, הקליטה הזמרת והשחקנית יומיקו צ'נג את השיר "בחום של תל אביב", בשפה הסינית. לדברי מקורות בסין, השיר זכה להצלחה רבה במצעדי הפזמונים וההשמעות שבסין והונג קונג, והושמע ללא הרף במועדונים רבים בתוכן.
בנוסף לכך, צילמה צ'נג קליפ מלא לשיר. הוא פורסם ב-8 בפברואר 2009.
מיקומי שיא

|   ‏‏‏  מצעדים ודירוגים (2004)> מדינה |   ‏‏‏  מצעדים ודירוגים (2004)> מצעד |   ‏‏‏  מצעדים ודירוגים (2004)> מיקום שיא |   ‏‏‏  מצעדים ודירוגים (2004)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 1 |  |
|  ישראל | גלגלצ | 1 |  |
|  ישראל | רדיו תל אביב | 1 |  |
|   ‏‏‏  מצעדי סוף שנה (2004)> מדינה |   ‏‏‏  מצעדי סוף שנה (2004)> מצעד |   ‏‏‏  מצעדי סוף שנה (2004)> מיקום שיא |   ‏‏‏  מצעדי סוף שנה (2004)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 7 |  |
|  ישראל | גלגלצ | 19 |  |
|   ‏‏‏  מצעדי עשור (2000-09)> מדינה |   ‏‏‏  מצעדי עשור (2000-09)> מצעד |   ‏‏‏  מצעדי עשור (2000-09)> מיקום שיא |   ‏‏‏  מצעדי עשור (2000-09)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | אקו"ם (תל אביב) | 1 |  |
|   ‏‏‏  מצעדי כל הזמנים> מדינה |   ‏‏‏  מצעדי כל הזמנים> מצעד |   ‏‏‏  מצעדי כל הזמנים> מיקום שיא |   ‏‏‏  מצעדי כל הזמנים>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מצעד שירי שרית חדד | 3 |  |
|  ישראל | המצעד של המדינה | 373 |  |
צ'ארלי XCX

| --- | --- |
צ'רלי XCX ב-2018
צ'רלי XCX ב-2018
 לידה:  2 באוגוסט 1992 (בת 32) קיימברידג', אנגליה
 שם לידה:  שרלוט אמה אטצ'יסון
 מוקד פעילות:  הממלכה המאוחדת 
 תקופת הפעילות:  מ-2008
 מקום לימודים:  בית הספר סלייד לאמנות יפה, Bishop's Stortford College 
 סוגה:  סינת'-פופ • אלקטרופופ • דאנס-פופ • הייפרפופ • פופ-פאנק • פופ אקספרימנטלי
 סוג קול:  מצו-סופרן 
 שפה מועדפת:  אנגלית
 חברת תקליטים:  Orgy Music This Is Music Asylum Atlantic IAMSOUND
 charlixcxmusic.com
 פרופיל ב-IMDb
 
שרלוט אמה אייצ'יסון (באנגלית: Charlotte Emma Aitchison; נולדה ב-2 באוגוסט 1992), ידועה בשם הבמה שלה צ'ארלי XCX (מסוגנן גם כ-צ'ארלי xcx), היא זמרת-יוצרת בריטית. היא נולדה בעיר קיימברידג' במזרח אנגליה, וגדלה בסטארט היל, אסקס. בשנת 2008 החלה לפרסם את שיריה ברשת החברתית "מייספייס". בחלוף שנתיים חתמה חוזה הקלטות עם חברת התקליטים אסיילום רקורדס, והוציאה לאור מספר סינגלים ומיקסטייפים בשנים 2011–2012.
בשנת 2012 הוציאה צ'ארלי לאור, יחד עם איקונה פופ, את הסינגל "I Love It", שהצליח מסחרית ברחבי העולם. הוא הגיע לעשרת השירים הפותחים במצעדי הסינגלים בישראל, ספרד, קנדה ואוסטרליה, ואף למקום הראשון במצעד הסינגלים הבריטי. אלבום הבכורה שלה, True Romance, פורסם ב-2013 וזכה לשבחים מפי מבקרי המוזיקה העכשווית. בשנת 2014 היא השתתפה בשירה של הראפרית האוסטרלית איגי אזליה, "Fancy". בסוף השנה הוכתר השיר לאחד הסינגלים המצליחים ביותר בעולם מבחינה מסחרית, ואף הועמד לשני פרסי גראמי. באותה השנה פרסמה XCX את השיר "Boom Clap" – הסינגל הראשון של הזמרת שנכנס לעשירייה הפותחת של מצעד הבילבורד הוט 100. אחר כך הוציאה את אלבומה השני, Sucker, שאופיין בסגנון פאנק וכלל כמה משיריה המפורסמים דוגמת "Break the Rules" ו-"Doing It".
בשנת 2015 צ'ארלי החלה לעבוד עם מפיקים שעובדים בקולקטיב "PC Music", לפתח זהות מוזיקלית חדשה, המזדהה עם זרמים וסגנונות מוזיקליים מיוחדים. בעת שעבדה על אלבומה השלישי הוציאה לאור את המיני-אלבום Vroom Vroom‏ (2016), ואת המיקסטייפים Number 1 Angel ו-Pop 2‏ (2017). שני אלבומי האולפן הבאים שלה, Charli‏ (2019) ו-How I'm Feeling Now‏ (2020) זכו לשבחים. אלבומה החמישי, Crash, יצא במרץ 2022. בשנת 2024, יצא אלבומה השישי, "brat".
ראשית חייה

צ'ארלי XCX נולדה ב-2 באוגוסט 1992, בעיר קיימברידג' שבאנגליה. אביה, ג'ון אייצ'יסטון, הוא יזם סקוטי ידוע-שם, ואמה, שגדלה באוגנדה למשפחה ממוצא הודי, עובדת כאחות בבית חולים מקומי. כנערה, גדלה בפרוורי האזור, בעיירה סטארט היל באסקס, ולמדה בבתי הספר המקומיים. היא נהגה לשמוע להנאתה שירי פופ של בריטני ספירס ושל להקת ספייס גירלז. בגיל 14 החלה לכתוב שירים דוגמת "Fish and Chips Shop".‏
בגיל 14 שכנעה שרלוט את הוריה לממן עבורה את העלויות להקלטת האלבום הראשון שלה, 14. בתחילת שנת 2008 החלה להוציא לאור ברשת החברתית "Myspace" כמה משירי האלבום ואת גרסאות הדמו שלהם. כששמע אחד ממנהלי רשת המועדונים הלא-חוקית במזרח לונדון, הזמין אותה להופיע תחת שם הבמה שנתן לה, צ'ארלי XCX. הוריה תמכו ואף השתתפו בחלק מהמסיבות שאורגנו, חרף האיסור המשפטי עליהן. בשלהי 2008, בעוד ש-14 לא פורסם באופן מסחרי, היא פרסמה את הסינגל "!Franchesschaar!" ואת מסלול האיי-סייד הכפול "Emeline"/"Art Bitch", בהוצאת חברת התקליטים "Orgy Music".‏ בגיל 18 עברה ללונדון כדי ללמוד לתואר באומנויות בבית הספר המקומי, אך לבסוף פרשה במחצית השנה השנייה.
קריירה > 2010–2013: תחילת הקריירה ו-True Romance

בשנת 2010 חתמה צ'ארלי עם חברת התקליטים אסיילום רקורדס חוזה הקלטות והחלו העבודות לקראת הסינגלים שיצאו שנה לאחר מכן. היא עברה ללוס אנג'לס, שם נפגשה עם כמה מפיקים שהציעו לה להוציא לאור שירים שכתבו במרוצת השנים. היא לא שבעה רצון מרוב השירים, עד שלבסוף נפגשה עם אריאל רכטשאיד שכתב עבורה את הסינגל "Stay Away". בתחילת שנת 2011 שרה בסינגל של אלכס מטריק, "End of the World". בנובמבר הוציאה לאור את הסינגל השני שלה "Nuclear Seasons".‏
לצד יצירותיה המוזיקליות שעובדו על ידי רכטשאיד, צ'ארלי עבדה בד בבד עם המפיק השוודי פטריק ברגר. יחדיו הם כתבו את השירים "You're the One" ו-"I Love It".‏ בשל בעיות סאונד "I Love It" לא יצא לאור באופן מסחרי על ידי XCX. אולם בשנת 2012 הקליט הצמד השוודי איקונה פופ מחדש את השיר ופרסמו אותו כסינגל הכולל את קולה של צ'ארלי. גרסה זו הפכה ללהיט בינלאומי; הוא ניצב בפסגת מצעד הסינגלים הבריטי, והגיע למקום השני והשביעי במצד המדיה פורסט הישראלי והבילבורד הוט 100 האמריקאי בהתאמה. ביוני פרסמה את השיר "You're the One" מתוך במיני-אלבום הראשון שלה הנושא את אותו שם. בינואר 2013 פרסמה את השיר "You (Ha Ha Ha)" והכריזה על מועד יציאת אלבום האולפן הראשון שלה. במרץ יצא הסינגל השני מתוכו, "What I Like".‏ האלבום True Romance יצא לאור באפריל אותה השנה, וזכה לשבחים מפי מבקרי המוזיקה העכשווית. הוא הגיע למקום ה-85 במצעד האלבומים הבריטי, למקום החמישי במצעד אלבומי ה-Heatseekers ולמקום ה-11 במצעדי ה-ARIA.
קריירה > 2013–2015: פריצת הדרך ו-Sucker

צ'ארלי XCX החלה לעסוק במלאכת הכתיבה של אלבומה השני במחצית שנת 2013. לימים סיפרה כי התלבטה רבות היכן להקליט את אלבומה השני; תחילה חפצה לנסוע להודו, ואחר כך הודיעה לקהל המעריצים שלה כי הקלטות האלבום יבוצעו בצרפת. אולם לבסוף, בעצת המפיק שעבד עמה, היא הקליטה את האלבום בשוודיה. Sucker אופיין בסגנון פאנק רוק. מתוך האלבום יצא השיר "Mow That Lawn", אותו XCX ביצעה לראשונה בהופעה חיה בפסטיבל אילוסאארירוק בפינלנד.
בשלהי 2013 יצא הסינגל המוביל של Sucker,‏ "SuperLove".‏ הוא הגיע למקום ה-62 במצעד הסינגלים הבריטי, והיה לשירה הראשון של צ'ארלי שנכנס למצעד הזה. בד בבד לכתיבת האלבום, היא נפגשה עם מפיקים נוספים דוגמת רוסטאם באטמנגליג', ומפייר ויקנד ודוקטור לוק. ביומנה כתבה כי אומנם סגנונה המוזיקלי עדיין פופ, אך לאלבום יש סממנים פמיניסטיים ווקאליים. לבסוף "SuperLove" לא נכלל באלבום, בטענת חברת התקליטים שהוא אינו מספיק מיינסטרים.
בתחילת 2014 היא השתתפה בשירה של הראפרית האוסטרלית איגי אזליה, "Fancy".‏ הוא הגיע למקום הראשון במצעד הבילבורד הוט 100 – שירן הראשון של שתי הזמרות שנכנס למצעד זה. באותה שנה התעסקה XCX בעיקר בכתיבת שירים עבור זמרים אחרים. היא כתבה את "Beg for It" עבור אזליה, וחומרי הופעה לריהאנה, סקיי פררה וגוון סטפאני. ביוני 2014 הוציאה את השיר "Boom Clap", כסינגל המוביל של פסקול הסרט "אשמת הכוכבים". "Boom Clap" הגיע בשיאו למקום השמיני בבילבורד הוט 100, ולמקום השישי במצעד הסינגלים הבריטי. בנוסף, הוענק לו על ידי איגוד תעשיית ההקלטות האוסטרלי תואר פלטינה. בדצמבר אותה השנה פורסם האלבום השני של הזמרת, Sucker. הוא הגיע למקום ה-28 בבילבורד 200 ולמקום ה-15 במצעד האלבומים הבריטי. בראיון ל-Popjustice שהתקיים ביוני, היא הצהירה שסיימה את מפגשי הכתיבה וציפתה שהקלטות האלבום יסתיימו עד סוף יולי. באוגוסט הוכרז על יציאת Sucker באוקטובר, יחד עם הסינגל המוביל "Break the Rules". היא אמרה שהשיר יצא בערך אחרי שהכינה את אלבום הפאנק שלה בשוודיה. תאריך האלבום נדחה עקב הצלחתו של "Boom Clap", והוא יצא לאור בדצמבר 2014 באמריקה הצפונית ופברואר 2015 באירופה. הוא הופיע לראשונה במקום ה-28 במצעד הבילבורד 200, מה שהפך אותו לאלבומה הראשון של צ'ארלי XCX שנכנס למצעד, והמקום ה-15 במצעד האלבומים הבריטי. הסינגל השלישי מתוך האלבום, "Doing It", בהשתתפות הזמרת-יוצרת הבריטית ריטה אורה, יצא לאור בפברואר והגיע בשיאו למקום השמיני במצעד הסינגלים הבריטי.
צ'ארלי XCX הייתה למופע החימום של קייטי פרי בלג האירופאי של "Prismatic World Tour", תוך שהשתתפה בהופעות שהתקיימו בממלכה המאוחדת, שם הופיעה לצד אמנית ה-R&B טינשיי עם השיר "Drop That Kitty" של הראפר טיי דולה סיין. במאי 2015, הוציאה צ'ארלי XCX את "Famous", כסינגל הרביעי מ-Sucker. קליפ נלווה עבור השיר הופץ במרץ, והוא דורג על ידי טיים ופיצ'פורק כקליפ הפופ החמישי וה-19 הטוב ביותר של השנה, בהתאמה. ביולי ואוגוסט 2015, צ'ארלי XCX יצאה לסיבוב הופעות שהתקיים ביחד עם ג'ק אנטונוף. היא הודיעה ב-21 באוגוסט כי "מסיבות אישיות", שלב שני מתוכנן של הסיבוב לא ייצא לפועל.
קריירה > 2015–2018: Vroom Vroom, Number 1 Angel ו-Pop 2

בריאיון ביולי 2015, הצהירה צ'ארלי XCX שהיא עובדת על אלבומה השלישי ותיארה אותו כ"דבר הפופי והאלקטרוני ביותר" שהיא עשתה אי פעם. המפיקה הסקוטית סופי, יחד עם בלאדפופ וסטארגייט, אושרו כמעורבים בהפקת האלבום. באוקטובר 2015, ביצעה צ'ארלי XCX לראשונה את השיר החדש "Vroom Vroom" בתוכנית הרדיו של Beats 1, וטענה שזה יהיה השיר הראשון שהופץ מאלבום האולפן השלישי שלה. ב-23 בפברואר 2016, הוכרז שהיא הקימה חברת תקליטים פופ ניסיונית חדשה, ורום ורום רקורדינגס, ושהיא תוציא מיני-אלבום בשם Vroom Vroom ב-26 בפברואר 2016. שיר הנושא הופץ באופן רשמי באותו היום. השיר השני שהופץ מהמיני-אלבום, ששמו "Trophy", קיבל את ההשמעה הראשונה שלו בתוכנית Beats 1 של זיין לואו באותו הערב. כמו כן, הוכרז שהיא גם תנחה את תוכנית Beats 1 משלה מדי שבועיים. Vroom Vroom הופקה בעיקר על ידי סופי כטיזר לאלבום האולפן השלישי שלה. סוגת האוונט-פופ (אנ'), שאפיינה את המיני-אלבום סימנה שינוי חד מהסוגה שאפיינה את אלבומה הקודם של צ'ארלי XCX. הקליפ של השיר "Vroom Vroom" יצא לאור ב-22 באפריל 2016 באפל מיוזיק.
ביולי 2016, פורסם כי המפיק הבריטי איי. ג'י. קוק (אנ'), מייסד חברת התקליטים PC מיוזיק (אנ'), הפך למנהל הקריאייטיב של צ'ארלי. ב-28 באוקטובר יצא הסינגל המוביל מאלבומה השלישי, "After the Afterparty". יומיים לאחר מכן, יצא לאור קליפ נלווה. הוא הגיע למקום ה-29 במצעד הסינגלים הבריטי, וקיבל את תואר הכסף מטעם איגוד תעשיית ההקלטות הבריטי (BPI). ב-8 בפברואר 2017, היא ביצעה אותו ב-Jimmy Kimmel Live!, יחד עם שיר חדש בשם "Bounce", בהשתתפות קיארי פמיו פמיו (אנ'). היא אמרה בריאיון שהתקיים באותו החודש שהקלטות האלבום הסתיימו והוא תוארך לצאת בספטמבר. ב-10 במרץ 2017, הוציאה צ'ארלי XCX את המיקסטייפ, Number 1 Angel, שכלל את השתתפותם של מוזיקאיות כדוגמת מו, ריי, סטארה, אופי (אנ'), אברה (אנ') וקאפקייק (אנ') והופק בעיקר על ידי אמנים מ-PC מיוזיק כדוגמת איי. ג'י. קוק, איזיפאן והפקה נוספת של סופי.
ב-17 במרץ 2017, הוציא מורה מאסה (אנ') את הסינגל שלו "1 Night", שכלל שירה של צ'ארלי XCX. ב-26 ביולי 2017, הוציאה צ'ארלי XCX את "Boys", יחד עם קליפ בבימויה שכלל צוות שחקנים שהורכב מידוענים ממין זכר, כדוגמת ג'ו ג'ונאס וברנדון יורי; הוא הגיע למקום השני ברשימת 25 המובילים ביוטיוב ב-27 ביולי, וצבר כמעט שני מיליון צפיות תוך פחות מ-24 שעות. ב-6 באוגוסט, הופיעה צ'ארלי XCX בפסטיבל המוזיקה של לולהפלוזה 2017. ב-20 באוגוסט 2017, רוב אלבום האולפן השלישי של צ'ארלי XCX הודלף ושאר הרצועות דלפו בשנה שלאחר מכן. הדלפתו הובילה לביטולו הרשמי וצ'ארלי XCX הודיעה שבכוונתה להקליט אלבום חדש במקום.
ממאי 2018, צ'ארלי XCX החלה להופיע בסיבוב ההופעות "Reputation Stadium Tour" כמופע חימום לצד קמילה קביו. מאז, היא הוציאה כמה סינגלים. ב-31 במאי, היא הוציאה את "5 in the Morning", שבוצע לראשונה בהופעה הראשונה שהתקיימה במסגרת סיבוב ההופעות של סוויפט. ב-29 ביוני, היא הוציאה את הסינגלים "Focus" ו-"No Angel". ב-27 ביולי היא הוציאה את הסינגל "Girls Night Out", שבוצע בעבר בהופעה חיה והודלף ב-2017.
קריירה > 2018–2020: Charli ו-How I'm Feeling Now

ב-5 באוקטובר 2018, הוציאה צ'ארלי XCX את הסינגל "1999" עם האמן האוסטרלי טרוי סיון, כסינגל המוביל מאלבומה השלישי, Charli. השיר הגיע למקום ה-13 במצעד הסינגלים הבריטי והפך לסינגל העשירי של צ'ארלי XCX ב-40 העליונים וגם לשירה הראשון שדורג ב-15 העליונים מאז 2015. הקליפ של "1999" יצא לאור ב-11 באוקטובר ובכיכובם של צ'ארלי XCX וסיון, עם התייחסויות שונות לתרבות הפופ של שנות ה-90. צ'ארלי XCX השתתפה באלבום האולפן השלישי של מו, Forever Neverland, בשיר "If It's Over".
ב-16 במאי 2019, הוציאה צ'ארלי XCX את הסינגל השני מ-Charli,‏ "Blame It on Your Love", בהשתתפות הזמרת והראפרית ליזו. השיר נכתב בלוס אנג'לס והופק על ידי סטארגייט עם הפקה נוספת של אי. ג'י. קוק ואיזיפאן. אלמנטים מ-"Blame It on Your Love" נלקחו מהשיר "Track 10", שנכלל במיקסטייפ Pop 2 מ-2017. ב-25 במאי, צ'ארלי XCX השתתפה בשבוע הרדיו הגדול של BBC רדיו 1. ב-30 במאי היא ביצעה שיר חדש עם כריסטין והקווינס בשם "Gone" בפרימוורה סאונד בברצלונה. ב-30 במאי, שיתפה פעולה עם דיפלו והרב פאג'ז בשיר "Spicy". ב-3 ביוני היא חשפה שהקליטה שיר נוסף ל-Charli עם טרוי סיון והדבר היה לשיתוף הפעולה השני שלהם יחד, לאחר "1999". השיר הזה, שהתגלה מאוחר יותר בשם "2099", בוצע בהופעה חיה לראשונה בפסטיבל גו וסט ב-6 ביוני בווילטרן בלוס אנג'לס. ב-7 ביוני, הוציאה צ'ארלי XCX את "Dream Glow" עם ג'ין, ג'ימין וג'ונגקוק מ-BTS עבור הפסקול ל-BTS World.
פרטים נוספים אודות Charli נחשפו באמזון ב-13 ביוני. ב-17 ביולי, "Gone" הופץ כסינגל השלישי מהאלבום. הסינגל השיווקי הראשון, "Cross You Out" בהשתתפות סקיי פררה, הופץ ב-16 באוגוסט, ואחריו הסינגלים השיווקיים הנוספים: "Warm", בהשתתפות חיים, ב-30 באוגוסט; "February 2017", בהשתתפות קלייר ויאג'י, ב-6 בספטמבר; ו-"2099", בהשתתפות טרוי סיון, ב-10 בספטמבר. האלבום יצא ב-13 בספטמבר על ידי אסיילום ואטלנטיק רקורדס.
ב-13 בינואר 2020, השתתפה צ'ארלי XCX בשיר "We Are Born to Play" של גלנטיס, ששימש כשיר הנושא של פארק השעשועים היפני "Super Nintendo World". בחודש שלאחר מכן, השתתפה ב-"Ringtone" של 100 גס ביחד עם קרו קרו בוניטו וריקו נאסטי. במהלך מגפת הקורונה הכריזה על אלבום חדש בשם How I'm Feeling Now באפריל 2020. לאחר מכן, היא הוציאה את הסינגלים "Forever", "Claws" ו-"I Finally Understand".‏ How I'm Feeling Now יצא לאור ב-15 במאי 2020. האלבום נכתב והוקלט בטווח של שישה שבועות במהלך ההסגר שאירע במגפת הקורונה. היא השתמשה בפלטפורמות החברתיות שלה כולל אינסטגרם כדי לתקשר עם מעריצים בזמן הקלטות האלבום, ופרסמה וריאציות שונות של מילים, עטיפות סינגלים ודגימות קול, שניתן להצביע עליהן, כשהפופולריות ביותר הן אלה שהיא הוציאה באופן רשמי. לפי Metacritic, האלבום מדורג ביחד עם Pop 2 בתור הפרויקט המוערך ביותר של צ'ארלי XCX.